จงเสนอไอเดีย 3 เหตุผล ที่ทำให้เรา (ยัง) ไม่รวย แม้จะมีรายได้เยอะก็ตาม
1. ใช้ มากกว่า ที่หาได้ (มากขึ้น)

พอมีรายได้เยอะ ใครๆ ก็อยากมีคุณภาพชีวิตดีขึ้น กินดี อยู่ดี เที่ยวดี ใช้ของดี แต่ถ้าลองคิดคำนวณสัดส่วนรายได้ที่เพิ่มขึ้น กับเงินที่เราใช้มากขึ้นแล้วล่ะก็ จะเห็นชัดเลยว่าเรา ใช้เงินเยอะขึ้น “มากกว่า” รายได้ที่เพิ่มขึ้น

สมมติให้ฝั่งรายได้ เงินเดือน เดือนละ 30,000 บาท ได้ปรับขึ้นเป็น 33,000 บาท = เพิ่มขึ้น 10%

 แต่รายจ่ายนี่สิ
•  เดิมทานก๋วยเตี๋ยว 50 บาท เปลี่ยนเป็นราเมงชามละ 100 บาท = เพิ่มขึ้น 100%
•  เดิมนั่งรถไฟฟ้า 50 บาท เปลี่ยนเป็น Taxi 75 บาท = เพิ่มขึ้น 50%
•  เดิมซื้อเสื้อผ้าตลาดนัด 299 บาท เปลี่ยนเป็นมีแบรนด์ 900 บาท = เพิ่มขึ้น 200%
•  เดิมใส่นาฬิกาทั่วไปหลักพัน บาท เปลี่ยนเป็นแบรนด์เนม หลักหมื่น ฯลฯ

เห็นมั้ยว่ารายได้เพิ่มขึ้น “นิดเดียว” แต่ใช้ชีวิตดีขึ้น “มหาศาล” นอกจากจะไม่มีเงินไปต่อยอดความรวยแล้ว ยังไปเบียดเบียนส่วนอื่นๆ อีกด้วย

2. คิดเสมอว่า “ยังไม่พร้อม” (รวย)

 ข้ออ้างของคนที่ไม่อยากรวยคือ “ไม่พร้อม”
•  อายุยังน้อย
•  รายได้ยังไม่เยอะ
•  หนี้สินล้นมือ
• ภาระค่าใช้จ่ายเต็มไปหมด
• ไม่กล้าลงทุน…กลัว

 ไม่ผิด…ที่เราควรมั่นใจก่อนที่จะเริ่มต้นทำอะไรบางอย่าง แต่การลงทุนที่มีความเสี่ยงมากที่สุดก็คือ “การลงทุนในเวลา” เพราะเวลาหมดแล้วหมดเลย ลงทุนกับสิ่งใดสิ่งนั้นย่อมส่งผลโดยทันที ฝรั่งถึงใช้คำว่า “Present” ที่เขียนเหมือนกันใน 2 ความหมายคือ “ปัจจุบัน” และ “ของขวัญ” ดังนั้นหากเรามัวแต่รอ รอ รอ และรอ (พร้อม) ก็เท่ากับเรา “เลื่อนเวลารวย” ออกไปไม่มีที่สิ้นสุด

3. ใช้แต่ “แรงทำเงิน” ไม่ยอมให้ “เงินทำงาน”

อายุการทำงานของเราแต่ละคนเฉลี่ยอยู่ที่ 35 ปีเท่านั้น (เริ่มทำงาน 25 ปี เกษียณ 60 ปี) ยกเว้นคนบางกลุ่มที่มีศักยภาพ เจ้าของธุรกิจ นายตัวเอง หรือทำอาชีพอิสระ ที่อายุงานอาจนานกว่าค่าเฉลี่ยของคนทั่วไป คำถามก็คือเราจะใช้แรงกาย “หาเงิน” ไปตลอด 35 ปีเลยหรือ??

จริงอยู่ที่การทุ่มเทเวลา หยาดเหงื่อ แรงกาย มันสมอง ของเราเป็นสิ่งสำคัญ เพราะนอกจากจะได้สร้างคุณค่า ผ่านผลงานที่ออกมาแล้ว ยังทำให้เรามี “ทุน” ไปต่อยอดความั่งคั่งอีกด้วย แต่อย่าลืมว่าคนไม่ใช่เครื่องจักร บางครั้งเราอาจต้องการ…

• พักผ่อน
• ท่องเที่ยว
• ทำในสิ่งที่รัก
• มีอิสรภาพทางการเงิน
• หรือแค่…อยากจะ “ขี้เกียจ”

ถ้าเรามัวแต่ “ใช้แรงทำเงิน” จะทำตามความต้องการของตัวเองได้อย่างไร? อีกทั้งตัวเราก็เหนื่อยกับการ “ใช้แรงทำเงิน” มากขนาดนี้ ทำไมเราไม่ใช้ “ให้เงินทำงาน” เพื่อสร้างดอกผลให้กับเราบ้าง
ความรู้ทางการเงิน,ตลาดการเงิน & ผลิตภัณฑ์และบริการทางการเงิน